Cfiɣ di lgirra-nni nsaɛedda aṭas mači d kra, llan lecɣal ur tezmireḍ ara ad-ten-id iniḍ teẓriḍ arumi ur yesɛi ara leḥnana ur isɛa ara elḥaṛma, ḥesben lɣaci amzun d izzan tessegra-d deg-naɣ arrehba, win im innan ittḥezzib uṛumi awi-t-id ad-t-id qablaɣ. Niqal nettxiḍi nekk d urgaz-iw i yemǧuhad nseby-asen nekk d temɣart-iw ad tiṛḥem Rebbi s tuffra, ttassen-d ar wexxam messakit ad ččen cwiṭ n lqut ad lsen iceṭṭiḍen-nsen, ad ǧǧen widak icarrgen yumsen ad lsen wid zeddigen ixaḍen. Cfiɣ i wass-nni i deg i iɣ-zenzen, atnaya sirklin-d akk axxam, yuɣal axxam yaṛɣa ayen yellan inaɣl-d yuk ikfa iṛuḥ ayen an ceččey imjuhed, an ceččey dagi imjuhed, zenzenaɣ ixabiten belli nessebbay- i yemǧuhad nettxiḍi-asen iceṭṭiḍen-nsen dɣa usan-d xdemen-aɣ ayen ur nessin ssaṛɣenaɣ axxam wwin argaz-iw, asseni ulac lǧiran-agi ala nukni igellan. Inna-yas Aɛmiruc ameǧahed ameqṛan iḥuṛben aṛumi inna-as i wargaz-iw, deg dfel, iṛuḥ-d ar dagi yekka xemseggam ɣuṛ-neɣ, dmen-d axaṛfi zlant, inna-yas axam-ik ixdem i lgirra ilaq ad tettɛawaneḍ imǧuhad, axaṭeṛ nesɛa taburt s-abrid, nsaɛatt-att ar saxxam badda n nssɛatt att-ar a lexla, innay-as ixdem i lgirra uxxam-ik anesga ik ihwa attemnaḍ, ikka dagi xemseggam deg dfel, lukan akent d-iniɣ !!!! Aṭas. (Informatrice N°3)